ANC-hoë skuldig aan dronkbestuur | Maroela Media
Tony Yengeni, 'n lid van die ANC se nasionale uitvoerende komitee, is Vrydag in die Kaapstadse landdroshof skuldig bevind op 'n aanklag van dronkbestuur.
Yengeni is op 11 Augustus 2013 in Groenpunt in Kaapstad in hegtenis geneem nadat hy roekeloos met sy wit Maserati in die straat gery het. Hy het in Junie verlede jaar ontken hy was dronk toe hy in hegtenis geneem is en gesê hy het die betrokke dag net drie slukkies "Afrika-bier" gehad.
"As ek vyf keer oor die wettige perk was, sou ek 'n ernstige ongeluk veroorsaak het. Ek stem nie saam met die staat se saak dat ek dronk was nie," het Yengeni gesê. Hy het die DA, wat die Wes-Kaap en Kaapstad regeer, daarvoor blameer dat hulle die saak teen hom opgemaak het as deel van 'n politieke komplot.
Yengeni is ook in 2007 op 'n aanklag van dronkbestuur in hegtenis geneem, maar later vrygespreek. In hierdie saak is hy vrygespreek en die Goodwood-polisiestasie se bevelvoerder afgedank en skuldig bevind op 'n aanklag van dwarsboming van die gereg omdat hy met Yengeni se bloedmonster gepeuter het.
Natuurlik is hy mos nou weer onskuldig…..
Hy dink mos hy's n mnr
4 jaar later! Joke
Ons verstaan nie. Al drink hy HOE..hy word nie dronk nie. Soos sy Regter pel wat al vir jaaaaaaaare ná n skuldigbevi ding van dronk bestuur stteds nie gefire is nie. ANC highflyers is mos onaantasbaar!